Praeguseks on vähem kui kolmekilosest Klaabust saanud üle nelja kilo kaaluv paksuke. Tal on pikk karv, mis hoolduseta pulstub kergesti. Eelmisel nädalal võtsin tema ilusakstegemise käsile.  Algul oli plaanis pulstid kenasti lahti harutada ja ära kammida, kuid kuna muidu rahulik ja sõbralik kass hakkas lõpuks hammustama, otsustasin töö kiirendamiseks suuremad ja tihedamad kurgualused pusad siiski ära lõigata. Lõpuks kammisin ta kenasti ära, mille järel nägi ta välja laudakassi kohta liiga ilus ja veel ümaram, kui muidu.